cyanic-selkie/wikianc huggingface dataset:
පරිගණක වක්ත්‍ර සජීවනය
ත්‍රිමාන සජීවනය
පරිගණකගත මුහුණු සජිවීකරණයේ ප්‍රධානතම ක්‍රමවේදයක් ලෙස ත්‍රිමාණ හිස් ආකෘති දැක්විය හැක. මුල් කාලීනව සජිවිකරණ ය සඳහා පරිගණකගත හිස් ආකෘති කරන ලද්දේ පාකේ (parke) විසිනි. මෙම ආකෘතිය පාලනය වුයේ හදුනාගත් ප්‍රකාශක හා අනුගතයන් සමූහකිනි. ප්‍රධාන ලක්ෂණ වන ඇස්,‍තොල්, පෙර සඳහන් කළ කණ්ඩායම විසින් පාලනය කරනු ලබයි. මෙම අංග ලක්ෂණ (facial actions) වෙනස් කිරීම තුළින් හිස් ආකෘතියට නව පෙනුමක් ලබා දිය හැක. පසුව සඳහන් කළ අංග ලක්ෂණ මඟින් තොල් විහිදුවීම හෝ ඇස් වැසීම වැනි ක්‍රියාකාරකම් කල හැක. පසුව අනෙක් පර්යේෂකයන් විසින් වැඩි අංග ලක්ෂණ හා නම්‍යශීලීතාවක් ලබා දෙන ලදී. සාමාන්‍ය ආකෘති ඇරඹීමේ විවිධ ක්‍රම හඳුන්වාදී ඇති අතරම ඒවා සාර්ථක ලෙස නිෂ්පාදනය කර ඇත. ජ්‍යාමිතික ආකෘති ක්‍රම භාවිතා කිරීම සාර්ථක ක්‍රමයක් වන්නේ එහි දී සීමිත පරිමාණ කිහිපයක් අංක ලක්ෂණ මුහුණු යෙදීම සඳහා භාවිතා කිරීම නිසාය. MPEG 4 සම්මතයට අනුව අවම පරිමාන සංඛ්‍යාවක් නියම කරයි.
සජිවීකරණය කරනු ලබනනේ කාලානුරූපව පරිමාන වෙනස් කිරීම තුළිනි මුහුණත් සජිවීකරණයේ සම්ප්‍රදායික ක්‍රම පහත පරිදි වේ.
1. Shapes/morph targets
2. bones/cages
3. skeleton - muscle system
4. Motion capitul an points on the face
5. knowledge based solver deformations
2.	Skeletal Muscle system මඟින් හිසේ හා මුහුණෙහි ආකෘති ඇඹීමට වෙනත් ක්‍රමවේදයක් භාවිතා කරයි. මෙහි දී ශරීර ස්ථාන හා අවයව ජීවමය ස්වරූපයක් ගැනීම සඳහා සම, ඇටසැකිලි නිරූපණය කිරීමක් සිදුකරයි. මෙම ක්‍රමවේදය භාවිතා කිරීම තුළින් ජීවමය පෙනුමක් ලබා ගත හැකි මුත් ඉතා සංකීර්ණ ක්‍රියාදාම සිදුකිරීම සිදුවන නිසා පරිගණකය වියදම අධික වන අතරම අසීරුතාවය වැඩි වීමක් ද  සිදුවේ. Parametanied ක්‍රමය හා සසදන විට වැඩි පිරිසකගේ මතය වන්නේ මෙම ක්‍රමය වඩා කාර්යක්ෂම තේරීමක් නොවන බවයි. නමුත් මෙමඟින් ඇති වාසිදායක අංග වන වැඩි අංගලක්ෂණ පෙන්වීමට ඇති හැකියාව නිසා අවස්ථානුකූලව යොදාගත හැක. වෝටර්ස් (waters)  ටෙස් පොලොයුස් (Terxopoulos) කේලාර් (Kehler)හා සිඩෙල් (Seidel) යන නිර්මාණකරුවන් මුහුණත සජිවිකරණ ක්‍රමවේද නිර්මාණය කර ඇත.
3.	Envelope Bones හෝ Cage බොහෝ විට පරිගණක ක්‍රිඩා වල භාවිතා කර ඇත. එයට හේතුව ඒවා සරල මෙන්ම වේගවත් ආකෘති නිපදවීමට ඇති හැකියාවයි.
4.	Mation capture ක්‍රමය වස්තුව වටා කැමාවන් යෙදීමක් සිදුකරයි. සාමාන්‍යයෙන් වස්තුව වටා දර්ශන තැටි හා චල යන්ත්‍ර සවිකර අවකාශයෙන් අදාල වස්තුවට අයිති ප්‍රමාණය ඉහතා නිවැරදි ලෙස ගණනය කරනු ලබයි. පසුව කැමරාවන් වලින් හසුකරගන්නා ත්‍රිමාණ පරිගණක වැඩසටහනට පරිවර්තනය කිරීමක් සිදු කරයි. ‍මෑතක් වන තුරු දත්ත ලබා ගන්නා යන්ත්‍ර වල ඇති විශාල බව නිසා  Motion capture තාක්ෂණය මුහුණත සජිවීකරණයට නුසුදුසු විය. නමුත් පසුකාලයේ දී උපාංග කුඩා වන විටක් සමඟ මෙම ක්‍රමය මුහුණත සජිවිකරණයට යෙදීම පහසු විය. facial motion capture ක්‍රමය පෝලර් එක්ස්ප්‍රස්  (polar Expresc) චිත්‍රපටියේ දී යොදාගන්නා ලදී. මෙම චිත්‍රපටියට සාර්ථක වූ නමුත්  විචාරකයන් පවසන ලද්දේ මෙහි චරිත වලට ජීවමාන ස්වාභාවයක් ලබා දීමට  නොහැකි වී ඇති බවයි. එනම් මිනිස් ඇසට පෙනෙන මානයේ  ජීවමය ස්වරූපයක් තිබුණත් හැගීම්  ප්‍රකාශ කිරීමට අපොහොසත් වී ඇති බවයි. Motion capture ක්‍රමයේ දී ඇති වන අසීරු බව වන්නේ ලබා ගන්නා දත්ත එතරම් උසස් තත්වයේ නොතිබීමයි.
5.	Deformation Solver ක්‍රියාදාමයට උදාහරණයක් ලෙස  හැඳින්විය හැක. face robot
කථන සජීවනය
වාචික පණගැන්වීමත්, වක්ත්‍ර අභිනයයන් පණගැන්වීමත් එකිනෙකට වෙනස්ය. මක් නිසාද යත් සජීවිකරණට එළැඹීමට ඇති සරල ප්‍රධාන රාමුවන්, සැබෑ වාචික ගති විද්‍යාවන්  වලට දුර්වල පිවිසුම් සපයන බැවිනි. කමනයන් ලබා ගැනිමේ ප්‍රධාන මාර්‍ගය ලෙස  Visemes  යොදා ගනී. (නියමිත ශබ්ද කොටසක් නිර්මාණය කිරිමේ දී තොල්, හක්ක සහ දිව පිහිටන ස්ථානය) කෙසේ වෙතත් ස්වාභාවික ශබ්දයන් නිර්මාණය කිරීමේ දී, වටිනා වෙනස් ප්‍රභේදයක් කිහිපයක් Visemes තුළ ඇත. මෙම වෙනස් ප්‍රභේදයන් වල මූලය    Coarticulation ලෙස හඳුන්වන අතර එය Visemes වල පිහිටා ඇති ආකාරය  නිසා ඇතිවූ බලපෑමකි.
Coarticulation වලට ගණන් තැබීමේ දී දැනට පවතින පද්ධතීන්, Visemes  හි ප්‍රධාන රාමුන් යොදා ඇති ආකාරය හෝ වචන, වැනි යොදා ඇති ආකාරය මෙන්ම diphone, triphone, syllable වැනි පද්ධතීන් යොදාගෙන ඇති ආකාරයද සැලකිල්ලට ගනී.
chen සහ Massaro විසින් හදුන්වා දෙන ලද ප්‍රමුඛ මෙවලම් භාවිතය මඟින් වාචික සජිවිකරණයට මූලික අඩිතාලමක් විය. වාචික උච්චාරණය කෙරෙහි viseme හි බලපෑම මෙම සෑම මෙවලමක් මඟින්ම පාලනය කරයි. viseme හි මධ්‍යයේ දී මෙම බලපෑම විශාල විය හැකි අතර එමඟින් viseme මධ්‍යය තෙක් ඇති දුර අඩු කරයි. වාචික පරාවක්‍ර ගොඩනැගීමට රේඛා එකතු වී ඇති ආකාරය එයට  උදාහරණයක් ලෙස පෙන්වා දිය හැකිය. මෙම සෑම මෙවලමකම හැඩය එමඟින් පාලනය කරන්නා වූ මුහුණේ ආකාරය මතත්, එහි ඇති viseme මතත් රඳා පවති. මෙම පරිගණකයෙන් සිදුකරන්නා වූ වාචික සජිවිකරණය Baldi නමැති කතා කරන හිස තුළ දක්නට ඇත.
අනෙකුත් වාචික මොඩියුල viseme වෙනුවට පද සම්බන්ධයක් ඇති මූලික ඒකක යොදාගනි. සබඳතාවය අනුව සෑම viseme හිම වෙනස්වීමෙ මූලික ඒකකයන්හි අන්තර්ගත කර ඇති අතර viseme හි සමහර ඒකකයන් සඳහා Coarticulation මොඩියුල අවශ්‍ය නොවේ. දත්ත පද්ධතියන් මඟින් සුදුසු ඒකකයක් ‍තෝරා ගෙන කතනය ගොඩනඟා ඇති අතර මෙය වාචික සංකලනයට අනුබද්ධ නොයෙකුත් තාක්ෂණික ක්‍රමශිල්ප වලට සමානවේ. මෙම ඒකකයන්හි ඇති අවාසියක් නම් ස්වාභාවික ප්‍රතිඵලයන් ලබාදීම සඳහා එකතු කරගත් දත්ත විශාල ලෙස අවශ්‍ය වීමයි. මෙයට අවශ්‍ය දත්ත ගබඩාවේ ප්‍රමාණය එම ඒකකයන්හි ප්‍රමාණයන් මත රඳා පවතී.
ගම්පහ පරිපාලන දිස්ත්‍රික්කය
ගම්පහ දිස්ත්‍රික්කය ශ්‍රී ලංකාවේ බස්නාහිර පළාතේ පිහිටා ඇති දිස්ත්‍රික්කයකි. දිස්ත්‍රික්කයේ සම්පූර්ණ භූමි වර්ගප්‍රමාණය වර්ග කිමී 1,386.6 ක් වන අතර සම්පූර්ණ ජනගහණය ( 2012දි ) 2,294,641 ක් විය. දිස්ත්‍රික්ක අග නගරය ගම්පහ වේ.
1978 වර්ෂයේදී කොළඹින් වෙන් වී ස්වාධීන දිස්ත්‍රික්කයක් බවට පත්වූ ගම්පහ දිස්ත්‍රික්කය තුල ග්‍රාමසේවා වසම් 1177ක් සහිත ප්‍රාදේශීය ලේකම් කාර්යාල 13ක් සහ මහ නගර සභා 2ක්, නගර සභා 5ක් හා ප්‍රදේශීය සභා 12ක් පවතියි.
භූගෝලීය පසුබිම
දිස්ත්‍රික්කයේ සම්පූර්ණ භූමි වර්ගප්‍රමාණය වර්ග කිමී 1,386.6 ක් වන අතර එය ශ්‍රි ලංකා භූමි ප්‍රමාණයෙන් 2.1% පමණ වේ.ගම්පහ දිස්ත්‍රික්කය උතුරු අක්ෂාංශ 6º54.5 සිට 7º20 අතර හා නැගෙනහිර දේශාංශ 79º 48.75 සිට 80º13 අතර දක්වා පැතිර පවතී. .
ආර්ථිකය
ප්‍රදේශයේ වී වගාව හෙක්ටයාර් 1955ක් ද රබර් අක්කර 1425ක් ද, අන්නාසී, කෙසෙල්, පළතුරු, එළවළු, බුලත්, අමතරව ද වගා කෙරේ. ග්‍රාමීයව කර්මාන්ත ලෙස මැටි, රන්රිදී, උළු ගඩොල්, අත්යන්ත්‍ර, පේෂකර්ම, වේවැල්, පොල් අශ්‍රිත කර්මාන්ත හා කළුගල් කැඩීම පවති. විවිධ මහා පරිමාණ කර්මාන්ත ශාලාද ගම්පහ දිස්ත්‍රික්කය තුල පිහිටා ඇත.
ප්‍රාදේශීය ලේකම් කොට්ඨාස
ගම්පහ දිස්ත්‍රික්කයේ ප්‍රාදේශීය ලේකම් කොට්ඨාස ගණන 13කි එනම්.
මහ නගර සභා
ගම්පහ දිස්ත්‍රික්කයේ මහ නගර සභා ගණන 2කි එනම්.
නගර සභා
ගම්පහ දිස්ත්‍රික්කයේ නගර සභා ගණන 5කි එනම්.
ප්‍රදේශීය සභා
ගම්පහ දිස්ත්‍රික්කයේ ප්‍රාදේශීය සභා ගණන 12කි එනම්.
මහ නගර
මීගමුව, ගම්පහ
වෙනත් නගර
බියගම, වේයන්ගොඩ, දොම්පෙ, කඩවත, පුගොඩ, රදාවාන, කිරිදිවැල, ජා-ඇල, කදාන, රාගම,වැලිසර, ඒකල, මිනුවන්ගොඩ, ගණේමුල්ල, යක්කල, මිරිස්වත්ත, වැලි‍වේරිය, අත්තනගල්ල, ඌරපොල, නිට්ටඹුව, ප‍ල්ලෙවෙල, පස්යාල, මීරිගම,දුනගහ, කටාන, දිවුලපිටිය, ගොඩිගමුව, හැදල, සීදුව, කටුනායක, වැලිහේන, කොටදෙනියාව, මරදගහමුල, උඩුගම්පල, බෙම්මුල්ල
පාරමී කුලතුංග
ලුතිනන් ජෙනරාල් පාරමී සුගන්ධිකා බණ්ඩාර කුලතුංග RSP, VSV, USP, GW (උපත : 1950, නුවර , විපත : 2006 ජූනි 26) ශ්‍රී ලංකා යුද හමුදවේ මාණ්ඩලික ප්‍රධානියා වූ අතර හෙතෙම හමුදාවේ තෙවන උසස්ම නිලය දැරීය.
2006 ජූනි 26 වන දින එල්.ටී.ටී.ඊ මරාගෙන මැරෙන බෝම්බකරුවකු ගේ ප්‍රහාරයකින් පාරමී කුලතංග මහතා මරණයට පත් විය. මියයන විට ඔහුගේ වයස අවුරුදු 55 කි.
අධ්‍යාපනය
කුලතුංග මහතා මහනුවර ත්‍රිත්ව විද්‍යාලයේ අධ්‍යාපනය ලබා ඇත. ඔහු ඇමරිකා හමුදා යුධ විද්‍යාලයේ උපාධිධාරියෙකි
හමුදා ජීවිතය
ඔහු 1970 ජුලි 20 වන දින ශ්‍රී ලංකා යුධ හමුදාවට බැදුණි. මුලික යුධ පුහුණුවෙන් පසු, ඔහු දෙවන ලුතිනන් ධුරයට පත් කරන ලදුව , ගැමුණු හේවා බලඇණියේ පළමු බැටෑලියනයට අනුයුක්ත කෙරින.
ප්‍රවර්ගය:චරිත කතා
ප්‍රවර්ගය:ශ්‍රී ලාංකික බෞද්ධයෝ ප්‍රවර්ගය:ලාංකික සිංහලයෝ ප්‍රවර්ගය:මහනුවර ත්‍රිත්ව විදුහලේ ආදි සිසුවෝ
උම්රාඕ ජාන් (2006 චිත්‍රපටය)
උම්රාඕ ජාන් යනු එම නමම ඇති සුප්‍රකට අභිසාරිකාව පිළිබඳ වන බොලිවුඩ් චිත්‍රපටයකි. මෙහි ප්‍රධාන චරිත නිරූපණය කරන්නේ අභිෂේක් බච්චන් සහ ඓශ්වර්යා රායි විසිනි. ජේ. පී. දත්තාගේ අධ්‍යක්ෂණයක් වන මෙහි ෂබානා අස්මි, සුනිල් ෂෙට්ටි, දිව්‍යා දත්තා, හිමානි ශිව්පූරි සහ කුල්භූෂන් ඛාර්බන්දා ද චරිත නිරූපණය කරති.
කථාපුවත
1840දී, අමීරන් (බන්ශ්‍රී මන්ධනී) නම් දැරියක ෆයිසාබාද්හි ඇගේ නිවසින් පැහැරගෙන යනු ලැබෙයි. දිලාවර් ඛාන් (විශ්වජීත් ප්‍රධාන්) විසින් ඇයව පැහැරගන්නේ අමීර්නගේ පියා ලබා දුන් සාක්ෂි මත ඔහුව සිරගත කෙරුණු නිසායි. අමීරන්ව පැහැරගන්නා ඔහු ඇයව ඛන්නුම් ජාන් (ෂබානා අස්මි) විසින් පවත්වාගෙන යනු ලබන ලක්නව්හි ගණිකා මඩමකට අලෙවි කරයි. බුවා හුසේනි (හිමානි ශිව්පූරි) සහ මෞල්වී සහීබ් (කුල්භූෂන් ඛාර්බන්දා) අමීරන්ව හදාගන්නා අතර, ඔවුන් ඇයට තමන්ගේම දියණියකට ලෙස සලකති. ඛූර්ෂිද් (අයේෂා ජූල්කා), බිස්මිල්ලා (දිව්‍යා දත්තා), සහ වේශ්‍යාවකගේ පුත්‍රයකු වන ගෞහාර් මිර්සා (පුරු රාජ්කුමාර්) යන අයගේ මිත්‍ර සංග‍මය යටතේ අමීරන් අභිසාරිකාවක හෙවත් තවායිෆ්වරියක වීමේ ශාස්ත්‍රය හදාරයි.
දැරිය වැඩිවියට පත්ව රූමත්, කාව්‍ය ශාස්ත්‍රයෙහි දක්ෂ තැනැත්තියක බවට පත්වන අතර, ඇය උම්රාඕ ජාන් (ඓශ්වර්යා රායි) ලෙස ප්‍රකට වේ. උම්රාඕ‍ගේ රූසපුව සහ කාව්‍ය නවාබ් සුල්තාන්ගේ (අභිෂේක් බච්චන්) අවධානය ඇය වෙත යොමු කිරීමට හේතුවේ. ඔවුන් දෙදෙනා ප්‍රේමයෙන් වෙළෙන අතර, ඔහුගේ පියා මෙය දැනගැනීමත් සමග ඔහු නවාබ් සුල්තාන්ට අවමන් කර ඔහුගේ ධනය ද අහිමි කර නෙරපා දමයි. දරිද්‍රභාවයට පත් නවාබ් ඝාරිහි විනිසුරුවරයකු වන සිය මාමාගේ නිවසෙහි නවාතැන් ගනියි. ඔහු නොමැතිව හුදකලා වන උම්රාඕ ඔහු නැවත පැමිණේයැයි සැමදිනම යාඥා කරයි.
නවාබ් නොමැති කාලයේ උම්රාඕ ෆායිස් අලිගේ (සුනිල් ෂෙට්ටි) නෙත ගැටෙයි. ඇය ඔහුගේ ප්‍රේමාරාධනා ප්‍රතික්ෂේප කළ ද, ඔහු ඇයට දෞලතාබාද්හි සිය නිවස වෙත පැමිණෙන මෙන් පවසයි. උම්රාඕ එයට එකඟ වන්නේ ඔවුන් ඝාරි හරහා ගමන්ගන්නා බව ඇසීමෙන් පසුවයි. ගමන අතරතුර දී, ෆායිස් අලිගේ මිනිසුන් සහ රාජ්‍ය සෙබලුන් අතර ඇතිවන ගැටුමක් හේතුවෙන් සම්පූර්ණ පක්ෂයම සිරගත කෙරෙයි. ෆායිස් අලි යනු සෙබලුන් වසර ගණනක් තිස්සේ සොයමින් සිටි මංකොල්ලකාරයකු බැව් හෙළිවේ. උම්රාඕ සහ ෆායිස් අලි ඝාරි වෙත පැමිණ ඇති බව දැනගන්නා නවාබ් සුල්තාන් සිරභාරයේ සිටින ෆායිස් අලි මුණගැසීමට යයි. එහි දී උම්රාඕ තමන් සමග පැමිණියේ නවාබ්ව මුණගැසීමට පමණක් බව ෆායිස් අලි වටහා ගනියි. මේ නිසා ඒ දෙදෙනා භේද කරවීමට සිතා තමන් සහ උම්රාඕ අතර ලිංගික ඇසුරක් පැවති බව ෆායිස් පවසයි. නවාබ් උම්රාඕව නොසලකා හරින්නේ ඇය තමන්ට ද්‍රෝහී වූයේ යැයි සිතා ය. ඔහු ඇයව නැවත ලක්නව් වෙත පිටත් කරවයි. සිත්තැවුලට පත් උම්රාඕ සිය පැරණි දිවිය නැවත අරඹයි.
ළමාවියේ සිට ඇයට පෙම්කළ ඇගේ මිතුරකු වන ගෞහාර් මීර්සා (පුරු රාජ්කුමාර්) බීමත්ව උම්රාඕට අතවර කරන්නේ ඇය ඔහුව ප්‍රතික්ෂේප කරන නිසායි. ඉන් පසුව, බ්‍රිතාන්‍යයන් නගරයට පහර දෙන අතර, ඇයට ලක්නව් හැරයාමට සිදුවේ. ඇය සිය ළමාවියේ නිවහන වන ෆයිසාබාද් වෙත යන්නට තීරණය කරයි. එහි දී සිය පියාණන් මියගොස් දිගු කාලයක් ගතවී ඇති බව ඇය වටහා ගනියි. ඇයට සිය මෑණියන් සහ සොහොයුරා හමුවන නමුත්, ඔවුන් ඇයව භාර‍ගැනීම ප්‍රතික්ෂේප කරන්නේ ඇගේ වෘත්තිය හේතුවෙනි. සිය පවුල සහ පෙම්වතා වෙතින් අවමන් ලද උම්රාඕ නැව ලක්නව් වෙත පැමිණෙයි. අනතුරුව ඇය දෛවයේ සරදමට ලක්වේ: නගරයෙන් පිටත දී ඇයට තමන්ව කුඩා කල පැහැරගෙන විත් ගණිකා මඩමක් වෙත අලෙවි කළ දිලාවර් ඛාන් මුණගැසෙයි. මේ වන විට දරිද්‍රව, පහත් තත්ත්වයට පත්ව, නිවසක් නොමැතිව සිටින ඔහු ඇගෙන් සිඟමන් යදින්නේ ඇය කවුරුන්දැයි හඳුනා නොගෙනයි. සිය රන් වළලු ඔහුට ලබා දෙන ඇය දෙවියන්ගෙන් ඔහුට සමාව ඉල්ලා යාඥා කරයි. සියල්ලන් වෙතින් අවමන් ලද උම්රාඕ සිය දිවිය විනාශ කළ තැනැත්තන්ට පවා සමාව ලබාදෙමින් සිය දිවියේ ඉතිරි කාලය ලක්නව්හි ගතකරන්නේ කාව්‍යකරණයෙහි යෙදෙමිනි.
නිෂ්පාදනය
දත්තා අනුව මෙම චිත්‍රපටය පාදක කො‍ටගෙන ඇත්තේ සියා පියා වූ ඕ. පී. දත්තා චරිත තිර පිටපතකිනි. එය ද මීර්සා හාඩි රුස්වාගේ සම්භාව්‍ය උර්දු නවකථාවක් වූ උම්රාඕ ජාන් ආදා හි අනුවර්තනයකි. මෙම චිත්‍රපටය රූගත කළ ස්ථාන අතරට ජායිපූර්හි ඇතැම් මාලිගා ද අයත් වේ. සරෝජ් ඛාන් මෙහි නර්තන අධ්‍යක්ෂණය සඳහා තෝරාගැනුණු නමුත්, අධ්‍යක්ෂක ජේ. පී. දත්තා සමග ඇතිවූ ආරවුලක් හේතුවෙන් ඇය ඉවත්ව ගියා ය. අනතුරුව ඇය වෙනුවට වෛභාවි මර්චන්ට් සම්බන්ධ කරගැනිණි.
පූර්ව-නිෂ්පාදනයේ දී මෙහි ඇතැම් චරිත ද වෙනස් කෙරිණි. මුලින් මෙහි උම්රාඕ ජාන්ගේ චරිතය නිරූපණයට ප්‍රියංකා චොප්රා තෝරාගැනුණු නමුත්, ඇගේ බ්ලෆ්මාස්ටර් චිත්‍රපටයේ කටයුතු හේතුවෙන් මෙහි රූගත කිරීම් සඳහා දින අනූවක් වෙන් කිරීමට ඇයට නොහැකි විය. මෙහි ගෞහාර් මීර්සාගේ චරිතය සඳහා මුලින් අර්ෂාද් වාර්සි තෝරාගැනුණු නමුත් ඔහු ලගේ රහෝ මුන්නා භායි චිත්‍රපටයේ රංගනය සඳහා ඉන් ඉවත් විය. අනතුරුව වාර්සි වෙනුවට පුරු රාජ්කුමාර් සම්බන්ධ කරගැනිණි.මෙහි ඛානුම් ජාන්ගේ චරිතය නිරූපණය කරන ෂබානා අස්මි මෙම කථාවේම 1981 ප්‍රභේදයේ ඇගේ චරිතය නිරූපණය කළ ශෞකාත් අස්මිගේ දියණියයි.
සංගීතය
මෙහි සංගීත නිර්මාණය අනූ මලික් විසින් ද, පද රචනය ජාවෙඩ් අඛ්තර් විසින් ද සිදුකරන ලදී. පථ ලැයිස්තුව පහත පරිදි වේ:
පිළිගැනීම
මෙම චිත්‍රපටය බොක්ස් ඔෆීස් අතින් දුර්වල තත්ත්වයක පසුවූයේ රුපියල් 64,900,000ක මුදලක් පමණක් උපයා ගනිමිනි. මෙය විචාරකයන් වෙතින් ඉතා ඍණාත්මක ප්‍රතිචාර හිමි කරගත්තේ ය. ඉන් බොහෝමයක් ජේ. පී. දත්තාගේ අධ්‍යක්ෂණය සහ චිත්‍රපටයේ පැය තුනක ධාවන කාලය පිළිබඳ විවේචන වූ අතර, ඇතැම් විචාරකයෝ එය ඇගයුමට පත් මෙහි 1981 මුසාෆර් අලිගේ ප්‍රභේදය සමග සංසන්දනය කරන්නට වූහ.
BBC චිත්‍රපට විචාරක පූනම් ජෝෂි නිගමනය කළේ, "ජේ. පී. දත්තාගේ චිත්‍රපටය උම්රාඕ ජාන්ගේ පුරාවෘත්තයට මඳක් දායක වන අළු-උත්සවයකි." ෂබානා අස්මිගේ රංගනය අගය කළ ඇය එය "ආදර්ශමත්" බව පැවසී ය. රායි පිළිබඳ ඇය රචනා කොට ඇත්තේ, "ඓශ්වර්යාට රේඛාගේ තැන්පත් බව සහ ලාලිත්‍යය අභිබවා යාමට හැකි වුවත්, ඇය උම්රාඕගේ ශෝකයේ තියුණුභාවය ග්‍රහණය කොටගෙන නොමැති බවයි", පසුව ඇය අදහස් ප්‍රකාශ කළේ "ඇගේ කාන්තිමත් රූසපුව සහ නිපුණභාවය... සැබැවින්ම ප්‍රේක්ෂකයා නැරඹීය කෙරෙහි යොමුකරන නමුත්, හැඟීම් අතින් නිසිපරිදි නොනියැළෙන බවයි."
ලොවපුරා, මෙම චිත්‍රපටය $1,371,723ක ආදායමක් උපයාගෙන ඇති අතර, ඉන් $485,000ක් එක්සත් ජනපද බොක්ස් ඔෆීසියෙනි.
නිපැයුම් කර්මාන්තය
සම්පුර්ණ තත්ත්ව කළමණාකරණයේ යෙදීම (TQM)
නිපැයුම් ආයතනයක තත්ත්ව පාලනය සඳහා ගණිතමය මුලධර්මයක් වන සංඛ්‍යාන ක්‍රම භාවිතය මුලිකවම සිදුවේ. මෙහිදී අහඹු නියැදියක් මත අවශ්‍ය පරීක්ෂණ සිදුකර එම දත්ත විශ්ලේෂණය සිදු කරයි. එයින් පාරිභෝගිකයාට එම භාණ්ඩ වැදගත්වන අයුරු සිත්හි තබාගෙන තත්ත්ව සුරැකුම් පරීක්ෂණ නිර්මාණය කරයි. එම තත්ත්ව සුරැකුම් පරීක්ෂණ වලින් ලබාගන්නා ප්‍රතිඵල දෝෂ සහිත නිපැයුම් හෝ දෝෂ සිදුවිය හැකි නිපැයුම් ලෙස වර්ගීකරණය කොට එම දත්ත සංඛ්‍යාන මුලධර්ම යටතේ 'විසිරීම' (Statistical distribution ) යන ක්‍රමය මඟින් විශ්ලේෂණය කරයි.
ඒ අනුව "error band" වැරදි හෝ දෝෂ සහිත භාණ්ඩ වලට ලැබිය හැකි තත්ත්ව පරීක්ෂණ ප්‍රතිඵල අර්ථ දක්වයි. එබඳු ප්‍රතිඵල ලබා දෙන නිෂ්පාදනය නැවත එසේ නොවීමට කටයුතු කිරීමද සිදු කරයි. තවදුරටත් දෝෂ අවම කිරීමට "failure band" ලෙස ගුණාත්මක බව නොමැති නිසා ප්‍රතික්ෂේප කීරිමට සිදුවන භාණ්ඩවලට ලබා දිය හැකි පරීක්ෂණ ප්‍රතිඵල වර්ගීකරණය කෙරේ.
මෙලෙස දත්ත මත පදනම් වී ක්‍රියාවලිවල සිදුවන නිසා දෝෂ හෝ වැරදි හෝ අඩුපාඩු මඟ හරවා ගැනීමට කටයුතු කළ හැක. මෙහිදී එලෙස ප්‍රතික්ෂේප වීමට හෝ තත්ත්ව පරීක්ෂණ අසමත් වීමට හේතු කවරේදැයි සොයා බලා, ඒවා ලේඛනගත කොට තවදුරටත් එසේ නොවීමට ක්‍රියාවලි නැවත නිර්මාණය කිරීම, වැඩිදියුණු කිරීම සිදු කරයි.
මේ පිළිබඳ කටයුතු කරන පිරිස් වලට නිෂ්පාදනවල නිමැවුම් දෝෂ හෝ ගැටළු සොයාගැනීමට, පරීක්ෂණ සැලසුම් කිරීමට කලක් ගත විය. වඩාත් ප්‍රසිද්ධම බහුලවම භාවිතා වන පරීක්ෂණ ලෙස "Life Test" හැඳින්විය හැක. මෙහිදී අහඹු ලෙස තෝරාගත් භාණ්ඩක් සාමාන්‍ය පරිදි භාවිතා කරන ආකාරයට ක්‍රියාකරවා එම භාණ්ඩ ක්‍රියා විරහිත වන අවස්ථාව හඳුනා ගනී. "Shake and bake" තවත් එබඳු ජනප්‍රිය පරීක්ෂණයකි. මෙහිදි භාණ්ඩ උදුනක් (oven) තුළ කෘත්‍රිම කම්පනයට (vibrator එකක් මඟින්) ලක් කිරීම සිදු කරයි. මෙහිදි සිදුවන දෝෂ හෝ බිඳවැටිම් ඉංජිනේරු අධ්‍යනයකට යොමු කොට වැඩි දියුණු කිරීම සිදු වේ.
සටහන්
{|
වවුනියාව පුරාවිද්‍යා කෞතුකාගාරය
පස්වන (5) සිට අටවන (8) සියවස දක්වා වන පුරාවස්තු, බුද්ධ ප්‍රතිමා, හින්දු දේව ප්‍රතිමා සහ baptismal font වැනි ක්‍රිස්තියානි පුරාවස්තු කිහිපයක් මෙම කෞතුකාගාරය සතුව පවතියි.
විවෘතව තැබෙන වේලාව
මෙම කෞතුකාගාරය උදෑසන 8.30 සිට සවස 5:00 දක්වා සාමාන්‍යයෙන් විවෘතව පවතින අතර අඟහරුවාදා සහ රජයේ නිවාඩු දිනයන් හි දී වසා ඇත. ඇතුල්වීම සඳහා ගාස්තුවක් අය නොකරයි. ඡායාරූප ගැනීම සඳහා අවසර ගත යුතුය.
බුද්ධික මෙන්ඩිස්
යංගේ ඔෂංක බුද්ධික මෙන්ඩිස් (උපත 1979 ජූනි 22) ශ්‍රී ලංකාවේ උපන් ක්‍රිකට් ක්‍රීඩකයෙකි. වමත් පිතිකරුවෙක්, පිට දඟ පන්දු යවන්නෙක් සහ ඉඳහිට කඩුලු රකින ක්‍රීඩකයෙක්, ඔහු 2002 සිට සිංගප්පූරු ජාතික ක්‍රිකට් කණ්ඩායමට ක්‍රීඩා කර ඇත. මීට පෙර බ්ලූම්ෆීල්ඩ් ක්‍රිකට් සහ මලල ක්‍රීඩා සමාජය වෙනුවෙන් පළමු පෙළ සහ ලැයිස්තු ඒ ක්‍රිකට් ක්‍රීඩා කර ඇත. නිජබිම ශ්‍රී ලංකාවයි.
චරිතාපදානය
1979 දී ශ්‍රී ලංකාවේ ඉපදුන බුද්ධික මෙන්ඩිස් සිය ක්‍රිකට් දිවිය ආරම්භ කළේ බ්ලූම්ෆීල්ඩ් ක්‍රිකට් සහ මලල ක්‍රීඩා සමාජය ක්‍රීඩා කරන අතර එය 1999 ජනවාරි මාසයේදී නොන්ඩිස්ක්‍රිප්ට් ක්‍රිකට් සමාජයට එරෙහිව ඔහු ක්‍රීඩා කලේය. 2000 පෙබරවාරියේ ඔහුපළමු පෙළ ක්‍රීඩා සමාජ තරග ක්‍රීඩා කළේය.
ඔහු 2004 දී ක්වාලාලම්පූර්හි ACC කුසලානයේ දී දස්කම් දැක්වූ අතර, ඊට අමතරව Hong-kong සමඟින් නේපාලයට එරෙහිව ACC වේගවත් පිතිකරණයකින් තරඟාවලියට සහභාගී විය. නැවත 2006 දී, ඔහු ක්වාලාලම්පූර්හි ACC කුසලානය සමඟින්, ACC ප්‍රිමියර් ලීග් තරගයක් සමඟ නේපාලයට එරෙහිව ක්‍රීඩා කළේය.
ඔහු 2007 දී පළමු වරට මැලේසියාවේ සිට සෞදර කුසලාන තරගයට ක්‍රීඩා කළ අතර, මෙම වාරයේ කුවේට් හි ACC විස්සයි20 කුසලානයට ද ක්‍රීඩා කළේය. ඔහු 2008 දී ජර්සි හි පැවති එම සමස්ත ලෝක ක්‍රිකට් ලීගයේ 5 වැනි කොටසේදී සිංගප්පූරුව නියෝජනය කළේය.
යොමු කිරීම්
ප්‍රවර්ගය:ජීවමාන ජනයා ප්‍රවර්ගය:1979 උපත්
‍තෙත් බිම
තෙත් බිමක් යනු අධික තෙතමනයකින් යුත් පස් සහිත ප්‍රදේශයකි. වගුරු බිම, හැල, ගොහුරු බිම වැනි විවිධ නම් වලින් තෙත් බිම හඳුන්වයි. භෞතික භූ විද්‍යාත්මක වශයෙන් නිර්වචනය කළහොත් තෙත්බිමක් යනු භෞතික පරිසර පද්ධති හා ජලජ පරිසර පද්ධතියේ අතරමැදි ආකාරයක් වන අතර එම පරිසර පද්ධති දෙකෙන්ම වෙනස් ලක්ෂණ සමාන වූවත් එම පද්ධති දෙකම මත රඳා පවතින ප්‍රදේශයකි. කෙටියෙන් දැක්වුවහොත් තෙත්බිමක් යනු සංක්‍රමණ කලාපයකි. තෙත්බිම වල බොහෝ විට ජෛව විවිධත්වය බහුල වන අතර ඒක දේශීක ශාක හෝ සතුන්ද බහුල වේ. ඇමරිකා එක්සත් ජනපද, එක්සත් රාජධානිය වැනි ස්ථාන ගණනාවක තෙත්බිම් සංරක්ෂණයට උත්සහ ගන්නා අතර ජෛව විවිධත්ව ක්‍රියාකාරී සැලැස්ම වල අන්තර්ගත වේ. ඇමරිකාවේ එක්සත් ජනපද හමුදාවේ ඉන්ජිනේරු බලකාය හා ඇ.ඒ.ජ. පරිසර සංරක්ෂණ ආයතනය එක්ව තෙත්බිමකට ලබාදී ඇති නිර්වචනය වන්නේ නිරන්තරයෙන් ජලයට යටවන හෝ සංතෘප්ත වන, ජලජ පසක රඳා පැවතිය හැකි ලෙස පටක පත්‍ර වෘක්ෂලතාදියෙන් සමන්විත ප්‍රදේශයකි. වගුරුබිම්, මඩවගුරු,හැල හා ගොහුරු තෙත්බිම ගණයට අයත් වේ.
පස
තෙත්බිමක් විවිධ ජල විද්‍යාත්මක තත්වයන් යටතේ පවතින අතර සමහර අවස්ථා වලදී, ජලයෙන් සංතෘප්ත වූ පස් ද පවතී. මෙහි ප්‍රතිඵළයක් ලෙස නිදහස් ඔක්සිජන් අඩු හෝ රහිත ජලජ පසක් ඇතිවේ. එමනිසා එය ඔක්සිහරිත පරිසරයක් ලෙස හැඳින්වේ.
වෘක්ෂලතා - ශාක (ආර්ද්‍ර ශාක හෝ තෙත්බිම් ශාක)
ඔක්සිජන් රහිත පරිසරයට හැඩගැසිය නොහැකි ශාක (උස්බිම් ශාක) වලට මෙම පරිසරයේ ජීවත් විය නොහැකිය. එහි පසේ ඇති ඌන තත්ව වලට අනුවර්තනය වූ ශාක පමණක් තෙත් බිම් වල පවතී. Cattals, පන්,රළුතණ, ඇරොහෙඩ්, ඕලූ,Btueflag, හා නිශ්චල ජලය මත පාවෙන වල් පැළෑටි වර්ගද තෙත්බිම් වල වැඩෙන ශාක වර්ග වේ. රතු ටේපල්, රීදි ටේබල් එහා විල්ට් වැනි ගස් වර්ග තෙත් පරිසරයට හැඩගැසීම සඳහා මිටි කඳන් හා කයිරු මුල්ද ඇතිකරගෙන තිබේ. සයිප්‍රස් වැනි ශාක වර්ග අපවිත්‍ර මඩ පස් රඳා පැවතීමට හැකිවන පරිදි විශාලව පැතිරුනු මූල පද්ධතියක් දරයි. ඇතැම් ශාක විශේෂවල වායු හුවමාරුව සඳහා ‍පොළොවෙන් ඉහළට එසවුනු මුල් වර්ග වර්ධනය වී ඇත. සුදු දේවදාර, සුදු පයින් වැනි ගස් වර්ගද වගුරු බිම් වල පවතී. තුරු වියනට යටින් කුඩාවට පැතුරුණු අල්ඩර්, මින්ටර් බෙරි හා ස්වීට් ගොල් වැනි පඳුරු වර්ගද දැකිය හැකිය. කඩොලාන යනුවෙන් හඳුන්වන්නේ වෙරළාශ්‍රිත තෙත්බිම් (සමුද්‍ර හෝ මෝය පරිසරය) වල හට ගන්නා ශාක විශේෂයෙකි. ලුණු මිශ්‍රිත තෙත්බිම්වල වැඩීමට කඩොලාන ශාක අනුවර්තනය වී තිබේ. එම ශාක තෙත්බිම් ආහාරදාමයේ පදනම සපයයි. එසේම තෙත්බිම් පරිසරයේ නිෂ්පාදකයා ලෙස ක්‍රියාකරයි. කඩොලාන සහිත තෙත්බිම් වලට සල්ෆර් එක්කිරීම් නිසා එහි ජලය වඩාත් ආම්ලික වේ. එමගින් ජලයේ කැබලි වූ ආහාර ද්‍රව්‍ය සාමාන්‍ය තත්තවයට වඩා වේගයෙන් ජෛවහායනයට(ක්ෂුද්‍ර ජීවීන් නිසා විනාශයට පත්වීම) පත්වන අතර එමඟින් තෙත්බිම් පරිසර පද්ධතියේ ක්ෂුද්‍ර ජීවින්ට ‍වැඩි ආහාර ප්‍රමාණයක් ලැබේ.
ජල විද්‍යාව - සාමාන්‍යයෙන් තෙත්බිමක් ජල විද්‍යත්මක ස්වරූපය වන්නේ වර්ධනය වන සමයේදී එහි පාංශු පෘෂ්ඨය සදාකාලිව හෝ කලින් කලට ජලයෙන් සම්පුර්ණයෙන්ම හෝ සංතෘප්තව පවතින ප්‍රදේශයකි. ජලය පැවතීම හෝ නොපැවතීම තෙත්බිමක් හඳුනාගැනීමට ඇත්තවශයෙන්ම හොඳම ක්‍රමය නොවේ. එයට හේතුව ජල ප්‍රමාණයන් වෙනස්වීම වර්ෂාපතන රටා, හිමි දියවීම, වියළි සෘතු, දිගු නියං සමය හා උදම් රටා මත රදා පැවතීමයි. සමහර අවස්ථාවලදී සැලකිය යුතු ලෙස ජලමට්ටම වෙනස් වීමෙන් සමහර කාල වලදී ජලාශයක් ලෙස පවතින තෙත්බිම් අනෙක් කාල වලදී වියළි බිමක් ලෙස පැවතිය හැක. තෙත් බිමක ජලය සපයන මුලාශ්‍ර 03 ක් ඇත. ඒනම් ,
තෙත් බිම් පවතින ස්ථානය මත ලැබෙන ජල මුලාශ්‍රය තීරණය වේ.
භූ ලක්ෂණය
තෙත්බිම් සාමාන්‍යයෙන් පවතින්නේ නිම්න ස්ථාන, මිටියාවත් හා පැතළි බිම් වැනි අවට පරිසරයට වඩා උසින් අඩු භූලක්ෂණ සහිත ස්ථාන වලය. තෙත්බිමට ගලා එන ජල ප්‍රමාණය හා එය රඳා පවතින කාලය අනුව තෙත්බිමේ හැඩය හා ප්‍රමාණය නීර්නය කිරීමේදී භූලක්ෂණ වැදගත් කාර්යයක් ඉටු කරයි.
ජනවාරි 2013
ජනවාරි 2013 යනු වත්මන් වසරෙහි පළමු මාසයයි. එය ඇරඹුනේ අඟහරුවාදා දිනක වන අතර දින 31 කට පසුව, එය බ්‍රහස්පතින්දා දිනක අවසන් වෙයි. එය වත්මන් මාසයයි.
ජෛන පන්සල්
400px|thumbnail|දකුණ|[[Karkalaහි ජෛන පන්සල්ක්]]
ප්‍රවර්ගය:ජෛන පන්සල්
මෝස්තර පුවත්පත් කලාව
මෝස්තර පුවත්පත් ශිල්පියාගේ කාර්යයන් සම්පූර්ණයෙන්ම විවිධත්වයක් දක්වයි. සාමාන්‍ය අකෘතිමය ලිපි ලිවීම සහ ලිපි සංස්කරණය කිරීම, විලාසිතා ඡායාරූප ගත කිරීම සහ ඒ සඳහා උදව් කිරීම සහ ඒවා සැලසුම් ගත කිරීම ද ඊට අඩංගුය. මෙම විලාසිතා පුවත් වාර්තාකරුවන් ඇත්තෙන්ම සාමාන්‍යයෙන් බොහෝ කාලයක ගත කරන්නේ පර්යේෂණයන්ට හෝ සම්මුඛ සාකච්ඡා මෙහෙවන්නට වගේම ඇයට හෝ ඔහුට මෝස්තර කර්මාන්තයේ යෙදී සිටින අයවළුන් සමඟ මනා සබැඳියාවක් ද පවත්වාගෙන යා යුතු වන අතර එයට ඡායාරූප ශිල්පීන්, නිර්මාණකරුවන් සහ මහජන සබඳතා විශේෂඥයින් පවා ඇතුළත්ය.
මෙම මෝස්තර පුවත් කලාව ප්‍රකාශනයක පූර්ණ කාලීනව යෙදීමට ද හැකියාව ඇති අතර නිදහස් වාර්තා කරන ශිල්පියෙකු ලෙසට ද ක්‍රියා කළ හැක.
දි ඇඩ්වෙන්චර් ඔෆ් ද ගෝල්ඩන් පින්ස්-නෙස්
"දි ඇඩ්වෙන්චර් ඔෆ් ද ගෝල්ඩන් පින්ස්-නෙස්" (සිංහල: රන් උපැස් යුගලේ වික්‍රමය) ‍යනු සර් ආතර් කොනන් ඩොයිල්ගේ ෂර්ලොක් හෝම්ස් කෙටි කථා 56න් එකකි. මෙය ඇතුළු කථා 13ක් ද රිටර්න් ඔෆ් ෂර්ලොක් හෝම්ස් හි අන්තර්ගත ය.
න්‍යෂ්ටිය (වක්‍රෝක්තිහරණය)
න්‍යෂ්ටිය යන්න බහුඅර්ථී වේ. ඔබ සොයන දෑ පහතින් තෝරාගන්න.
ගොල්ගි දේහ
ගොල්ගි දේහ (ගොල්ගි සංකීර්ණ හා ගොල්ගි උපකරණය) යනු සූන්‍යෂ්ටික සෛලවල ඇති ඉන්ද්‍රිකාවකි. මෙය 1897දී කැමිලෝ ගොල්ගි නම් විද්‍යාඥයා විසින් මුල්වරට නිරීක්ෂණය කරන ලදී. සෛල ප්ලාස්මීය පූරකය තුළ, බොහෝවිට න්‍යෂ්ටිය ආශ්‍රිතව පිහිටයි. thumb|315px|ගොල්ගි දේහයක ඉලෙක්ට්‍රෝන අන්වීක්‍ෂීය ව්‍යුහය
ව්‍යුහය
ඒකක පටලයකින් වටවූ තරලයකින් පිරුණු කුහරමය පැතලි මඬලාකාර මඩි එකක් මත එකක් පිහිටීමෙන් ගොල්ගි දේහ සෑදී ඇත. එම මඩි අතර ක්‍ෂුද්‍ර නාලික සහ ක්‍ෂුද්‍ර සූතිකා පවතී. එමගින් ඊට ස්ථායිතාවයක් ලැබී ඇත. ප්‍රසාරණිත පර්යන්ත ආශයිකා නම් වේ. ගොල්ගි දේහ කීපයක එකතුව ගොල්ගි සංකීර්ණ නමින් හැඳින්වේ.
ගොල්ජි සංකීර්ණයේ උත්තල මහුනත හා අවතල මුහුණත ලෙස මුහුණත් දෙකක් පවතී.ඒවා සිස් මුහුණත හා ට්‍රාන්ස් මුහුණත ලෙසද හඳුන්වයි.සිස් මුහුණත රළු අන්ත:ප්ලාස්මීය දෙසට යොමු වෙමින් එයින් පැමිණෙන ආශයිකා ලබා ගන්නා අතර ඒවා ස්‍රාවී ආශයිකා අංකුර ලෙස පැණනැගී ට්‍රාන්ස් මුහුණතෙන් වෙනත් දිශාවකට ගමන් කරයි. ස්‍රාවී සෛලවල ගොල්ගි දේහ බහුලව දැකිය හැකිය.
ස්වාධීන කාන්තාවන්ගේ සංසදය
ඉන්ඩිපෙන්ඩන්ට් වුමන්ස් ෆෝරම් (සිංහල තේරුම:ස්වාධීන කාන්තාවන්ගේ සංසදය) යනු කාන්තාවන් පිලිබඳවවූ ප්‍රතිපත්තිමය ගැටඑ ඉලක්ක කරගත් කන්සවෙටිව් දේශපාලන මතධාරී ලාභය අරමුණු කර නොගත් ඇමරිකානු සංවිධානයකි. See also: 1992 දී ක්‍රියාවේදිනියක වන රොසාලි සිල්බමන් විසින් "ස්ත්‍රි වාදය පිලිබඳ වූ මූලප්‍රඥප්තියෙහි මධ්‍යස්ථ විකල්පය"ට අනුබල දීමක් වශයෙන්,  ක්ලැරන්ස් තෝමස්ගේ ශ්‍රේෂ්ඨාධිකරණ නාමයෝජනාවට සමගාමීව මෙය ස්ථාපනය කරන ලදී.
මොවුන් පෙනී සිටිනු ලබනුයේ සම ස්ත්‍රි වාදය උදෙසා වන අතර, මෙම "සම ස්ත්‍රි වාදය" යන්න IWF හි කතුවරියක වන ක්‍රිස්ටිනා හෆ් සමර්ස් විසින්, මධ්‍යස්ථ ස්ත්‍රි වාදය, ලිංගික ස්ත්‍රි වාදයෙන් වෙන් කර හඳුන්වා දීමට භාවිතා කර ඇත. එනම් මෙහිදි ඇය, ලිංගික විචයනය හා පුරුෂාධිපත්‍යය එරෙහිව නැගී සිටියාය.. සමර්ස්ට අනුව ලිංගික ස්ත්‍රි වාදී දර්ශනය, "නූතන දාර්ශනිකයන් හා නායකයින් අතරෙහි බහුලව පැතිර පවත්නා මතවාදය" වන අතරම, එය  "ඇමරිකානු කාන්තාවන්   පීඩනයට පත්ව ඇති  අප්‍රධාන පිරිසක්" යන මිථ්‍යාව මත රඳා පවතී." එමෙන්ම සමර්ස්ගේ සම ස්ත්‍රි වාදය, ප්‍රති-ස්ත්‍රි වාදී සංකල්පයක් ලෙසද විචාරකයන් විසින් පෙන්නා දී ඇත.
2012 එක්සත් ජනපද ජනපති මැතිවරණයේදී, මෙම සංවිධානය ඔවුන් ගේ වෙබ් අඩවියෙන් සහ දේශපාලන දැන්වීම් පෙළක් ඔස්සේ බරාක් ඔබාමා ට එරෙහිව වාචික නැගී සීටිමක් සිදු කරනු ලැබුවේ, ජනපතිතුමන් වංක ප්‍රේමවන්තයෙකු හට සම කරමින්ය. .
සම්භවය සහ ඉතිහාසය
1992 දී රොසාලි සිල්බමන්, බාබරා ඔල්සන් සහ අනීතා කේ. බ්ලෙයාර් විසින් ස්ථාපනය කරන ලද ස්වාධීන කාන්තාවන්ගේ සංසදය, ක්ලැරන්ස් තෝමස්ට එල්ල වූ ලිංගික හිරිහැර කිරීම් සහ අනෙකුත් 	අකටයුතුකම් යන චෝදනාවන්ට එදිරිව "විනිසුරු තෝමස් වෙනුවෙන් කාන්තාවන්" යන ඇඩ්-හොක් කණ්ඩායම ලෙස ආරම්භ විය. 1996 දී සංවිධානය සතුව මධ්‍යාහ්න භෝජනයේදී නිරතුරුවම හමුවී අදහස් හුවමාරු කරගත්, අත්දැකීම් බහුල  සාමාජිකයෝ 700  ක් පමණ සිටියහ. සිල්බර්මන් කාන්තා සංවිධානයේ ප්‍රථම සභාපතිනිය විය. ඊට පසු එක්වූ නායකයන් අතරට නැන්සි ප්ෆොටෙන්හර් සහ අනිටා බ්ලෙයාර් ද ඇතුලත් වී ඇතුළත් වී ඇත. සබ්‍රිනා ස්ක්‍රැෆර් සංවිධානයේ වර්තමාන විධායක අධ්‍යක්ෂකවරිය වේ.. IWF, වොෂීන්ටන් සමූහ ආණ්ඩුවෙහි කැපී පෙනෙන සංවිධානයක් ලෙසද හදුන්වා දිය හැකිය." 2006 දී සංවිධානයේ සාමාජිකයන් 20,337 ක් සහ ඇමරිකානු ඩොලර් මිලියන 1.05 ක අය වැය වාර්තාවක්ද තිබුණි..
අනිකුත් ස්ත්‍රිවාදී කණ්ඩායම් වලට එරෙහි වීම්
IWF, බොහොමයක් දැඩි ස්ත්‍රීවාදී ආකල්ප වලට විරෝධය දක්වන අතරම, එවන් අදහස් "රැඩිකල් ස්ත්‍රීවාදය" ලෙසද හඳුන්වා දෙනු ලබයි.. IWF ට අනුබද්ධ ලේඛකයින්ගේ තර්කයට අනුව,ලිංගික පරතරය මත ආදායම වෙනස් වනු ලබන්නේ, හුදෙක් ස්ත්‍රී පුරුෂ භාවය නිසා නොව, කාන්තාවන් සතුව දැඩි ඉල්ලුමක්, ඔවුන්ගේ රැකියාවන්හි නම්‍යශීලීභාවයට, අඩු පැය ගණනකට සහ අවම ගමනාගමනයට ඇති බැවින්ය. නිදහස් කාන්තා සංසදයේ උප සභාපතිනිය වන කැරී ලූකස්,දලාස් උදෑසන ප්‍රවෘත්තිවලට ලියන ලද "ආදායමෙහි ස්ත්‍රී පුරුෂ අන්තරය සහ කාන්තාවන්ගේ සිය අභිමත" යන ලිපියෙහි දක්වා ඇත්තේ, කාන්තාවන් තම රැකියාවන්හි, ඇති නම්‍යශීලීබව සහ ස්වකීය සාධනය කෙරෙහි හුදෙක් තම වැටුප  කෙන්ද්‍ර කරගත් පුරුෂයින්ට වඩා  ප්‍රමුඛතාවක් දෙනු ලබන බවයි. කාන්තාවෝ බොහෝ දුර ගමන් කිරීමට සහ නිරතුරුවම රැකියා ස්ථාන මාරු කිරීමට සිදුවන රැකියා ප්‍රතික්ෂේප කිරීමට නැඔුරු වී ඇති අතරම පුරුෂයින් ට සාපේක්ෂව බොහෝ නිවාඩු ගැනීමට මෙන්ම අවම කාලයක් රැකියා ස්ථානයේ රැදී සිටීමටද තැත් කරති.නමුත්, පුරුෂ පාක්ෂිකයෝ විසමානුපාතිකව බොහොමයක් කිලිටි, භයානක සහ දොම්නස් සහගත රැකියා වල යෙදෙති. ."
කන්සවෙටිව් මතධාරීහු, ස්වාධීන කාන්තාවන්ගේ සංසදයට නන් අයුරින් ප්‍රශසා කලෝය.ලින්ඩා චාවේස්ද "වුමන්ස් ෆිගර්ස්" එනම් 1999 දී මුද්‍රනය කරන ලද ඇමරිකානු කාන්තාවන්ගේ ආර්ථික සංවර්ධනය පිළිබඳව නිදර්ශන සහිත මාර්ගෝපදේශය නමැති ග්‍රන්ථයේ, ස්වාධීන කාන්තාවන්ගේ සංසදය මඟින් රචිත, ස්ත්‍රීවාදීන්ගේ වූඩූ ආර්ථික විද්‍යාව නම් බොරුව හෙළිදරව් කිරීම “ යන ලිපිය මහත් සේ අගය කලාය." "කැපිටලිස්ට්" සඟරාවට අදහස් දැක්වූ, ජෝන් ස්ටොස්සෙල් විසින්, 2007 දී මයිකල් බර්ගාඩ් විසින් රචිත කාන්තා  ප්‍රගති සාක්ෂියෙන් උපුටා ගනිමින් සඳහන් කලේ, “ ඇමෙරිකානු කාන්තාවන් මෙතරම් විකල්ප රාශීයක් හෝ  උසස් ජීවින තත්වයක්  කිසිදා හිමි කරගෙන නොමැති බවය."
අධ්‍යාපන ප්‍රතිපත්තිය සහ විශ්වවිද්‍යාල වැඩ සටහන්
ප්‍රාථමික, ද්වීතික සහ උසස් අධ්‍ය්‍යාපනයන්ට අදාල විවිධ ගැටළු කේන්ද්‍ර කර ගනිමින් පවත්වනු ලබන අධ්‍යාපන ප්‍රතිපත්ති පිළිබඳ සාකච්ඡාවන් සඳහා සංසදය ක්‍රියාකාරී වේ.
9 වන මාතෘකාව බලාත්මක කිරීම
සංවිධානය ආරම්භයෙන් මදකට අනතුරුව, මොවුහු ජාතික රෙස්ලින් පුහුණුකරුවන්ගේ සංගමය වැනි පිරිස් සමග එක් වී එක්සත් ජනපද අධ්‍යාපන දෙපාර්තමේන්තුවේ සිවිල් අයිතිවාසිකම් පිලිබඳ කාර්‍යාලය මගින් බලාත්මක කරන ලද ලිංගික සමානතාව පිලිබඳව වූ ව්‍යවස්ථාව ඉදිරිපත් කර ඇති ආකාරයට එරෙහිව නැගී සිටියහ.මෙම 1972වන නීතියෙන් ප්‍රකාශ වනුයේ,එක්සත් ජනපදයේ වෙසෙන කිසිදු පුද්ගලයෙකුව, ස්ත්‍රි පුරුෂ භාවය මත පදනම් ව, අධ්‍යාපන  වැඩසටහනකින් හෝ ෆෙඩරල් මූල්‍ය ආධාර ලැබෙන කිසිදු ක්‍රියාකාරකමකමකින් බැහැර කිරීම,ප්‍රතිලාභ ලබා නොදීම, අන් අයගෙන් වෙනස්කොට සැළකීම ආදිය සිදු කල නොහැකි බවය." IWF හි ජ්‍යෙෂ්ඨ සාමාජිකාවක වන ක්‍රිස්ටීන් ස්ටෝල්බා ට අනුව, මෙම නීතිය අපේක්ෂා නොකරන ලද  ඍණාත්මක 	ප්‍රතිවිපාක රාශියකට තුඩු දී ඇත. කණ්ඩායමෙහි මතය තහවුරු කිරීම උදෙසා,ස්ටෝල්බා,තරයේ ප්‍රකාශ කර සිටියේ,
පිරිමි ළමුන් බොහෝවිට පාසැල් මළල ක්‍රීඩා වැඩසටහන් වලට  ගැහැණු ළමුන්ට වඩා සාභාගිවීමට ඇල්මක් දක්වයි යන සංගමයේ අදහස ගෙනහැර පෑම උදෙසා ස්වාධීන කාන්තාවන්ගේ සංසදය විසින් කාන්තා පාසැල් වල සිසුවියන් මළල ක්‍රීඩා කටයුතු වල නියැලීමේ ප්‍රතිශතය,  එවැනිම මළල ක්‍රීඩා කටයුතු වලට උපාධි අපේක්ෂිත සිසුවියන් සහභාගි වීමේ ප්‍රතිශතය හා සසඳා බැලීම සඳහා සමීක්ෂණයක් පැවැත්විය. මෙහි ප්‍රතිඵලයක් ලෙසට, මිශ්‍ර පාසැල් වල සිසුවියෝ ‍ ‍බොහෝ දුරට මළල ක්‍රීඩිකාවන් වීමට ඉඩ ප්‍රස්ථාව හිමි කර ගන්නා බව සොයා ගන්නා ලදි. ජෙරම් රූබ්කින්, 1992 දී ඇමරිකන් ස්පෙක්ටේටර් හි ලිපියක  වූ සමීක්ෂණයක් උපුටා දක්වමින් පවසා සිටියේ ස්ත්‍රී පුරුෂ භාවය මත පුද්ගලයින් වෙනස් කොට සැලකීම, මිශ්‍ර පාසැල්  වලින් පැමිණෙන මළල ක්‍රීඩිකාවන් ප්‍රමාණය පහළ මට්ටමක තබා ගැනීමට හේතු වේ නම්, මුළු කාන්තා සහභාගි වීමේ ප්‍රතිශතය, ජාතික කාන්තාවන්ගේ සාමාන්‍යයෙන් හරි අඩකට, බ්‍රයන් මවුර්, මවුන්ට් හොල්යෝක්, වෙල්ලෙස්ලි සහ ස්මිත් හිදී සමාන වීමට හේතුව කිමෙක්ද යන්නය..
පාසැල් තේරීම වෙනුවෙන් පෙනී සිටීම
ඇමරිකානු රාජ්‍ය මූලික,මධ්‍යම සහ උසස් පාසැල් වල පිරිමි දරුවන්ගේ විභාග ලකුණු මට්ටම් පහළ වැටිමට පිළියමක් වශයෙන්, ස්වාධීන කාන්තාවන්ගේ සංසදය මඟින් “පාසැල් තේරීම උදෙසා කාන්තාවන්” නැමති ව්‍යාපෘතිය ක්‍රියාත්මක කරන ලදි. මෙම ප්‍රයත්නය කාන්තා අධ්‍යාපන සමානතා පනතෙහි සෘනාත්මක ඵලයද අරමුණු කොට සිදු කරනු ලබයි.ස්වාධීන කාන්තාවන්ගේ සංසදය මඟින් ප්‍රකාශීත ක්‍රිස්ටා කේෆර් ගේ වාර්තාවකට අනුව,
එමෙන්ම, මෙම ව්‍ය‍ාපෘතිය ජාතික කාන්තාවන්ගේ සංවිධානය විසින්, බාලක හා බාලිකා පාසල්  වෙන් වෙන්ව පවත්වා ගැනීම අනුමත කල නොහැකි නූතන වෙන්කොට සැලකීම් වලට උදාහරණයක් යැයි පවසමින් එල්ල කරන ලද වාග් ප්‍රහාරයන්ට ප්‍රතිවිරෝධී ආකල්පයක්ද විය.
2006 දී ඩූක් සරසවියෙහිවූ ලක්‍රෝස් නඩුව
2006 මාර්තු මස ඩූක් සරසවියේ ලක්‍රෝස් ක්‍රීඩකයන්හට ස්ත්‍රී දූෂණ චෝදනා එල්ලවීමෙන් අනතුරුව මෙම නඩුවට හවුල් වී ඇති පාර්ෂවයන් මාධ්‍ය මඟින් හෙළිදරව් කිරීම පිළිබඳව ස්වාධීන කාන්තාවන්ගේ සංසදය විසින්ගේ ජනතාවගේ අවධානයට  යොමුකර සිටියේ නඩුවේ අවසන් නීතිමය ප්‍රතිඵලය කවර වුවද ඔවුන්ගේ ආත්ම ගෞරවය වෙත මෙයින් දැඩි පහරක් එල්ල වූ බැවින්ය. . 2006 අප්‍රියල් මස දී, මෙම සංවිධානයෙහි කැරී ලූකස් ප්‍රකාශ කර සිටියේ මෙසේය,
තීරු ලපි කතුවරයකු වන මයිකල් ගෝන(ර්), ඇලන් කේයස්ගේ ඕගනයසේෂන් රීනිව් ඇමෙරිකා” හි පළකර ඇති ආකාරයට IWF  මඟින් පාසැල් හා දිස්ත්‍රික් ඇටනි විසින් වැරදි  ලෙස හැසිරවූ නඩුව පිළිබඳ අදහස් දක්වමින් කියා සිටියේ "ස්වාධීන කාන්තාවන්ගේ සංසදයෙහි චාලට් ඇලන් කලින්ම පැහැදිලි කල ආකාරයට, ඇත්තෙන්ම මෙහිදී අපහරණයට ලක් වූයේ ක්‍රීඩකයන් වන අතර 2006 වසරේ අප්‍රියල් මස, IWF වෙබ් අඩවියේ පලවූ ඇයගේ ලිපියට අනුව හදිසියේ වැරදි සහගත කීරණයන්ට නොඑළඔී ඉදිරියට ගත යුතු ක්‍රියාමාර්ග සහ සාක්ෂි පිළිබඳව දැඩි අවධානයක් යොමු කල යුතු බව පෙන්වා දී ඇත."
සරසවි වැඩසටහන්‍
මෙම සංවිධානය අවධාරනය කර සිටින්නේ, සම්ප්‍රදායික පවුලේ භූමිකා සහ සංස්කෘතික මිමි සිවිල් සමාජය උදෙසා අත්‍යවශ්‍ය බවය. විශේෂයෙන්ම  ස්වාධීන කාන්තාවන්ගේ සංසදය මඟින් තරුණ කාන්තාවන් හට පුරුෂයන් ආශ්‍රය කිරීම,විවාහ යෝජනා කිරීම්,  විවාහය වැනි සෞඛ්‍යමත් ආකල්පයන් වැළඳ ගැනීමටද දිරිමත් කරනු ලබයි. මෙම අදහස පෙන්නුම් කිරීමට ජනප්‍රිය මෙන්ම විවාදයට තුඩු දුන් කාර්යන්හිදී මොවුන් නියැලී ඇති අතර විශ්ව විද්‍යාලයන්හි දැන්වීම් ව්‍යාපාර, විස්තර පත්‍ර බෙදා හැරීම ආදීන්ට අනුග්‍රහය දැක්වීම මඟින් ඔවුන්ගේ  අදහස්  තව දුරටත් ව්‍යාප්ත කරනු ලබයි. එවන් එක් ප්‍රයත්නයක් නම් “පොදු ස්ත්‍රීවාදී මත 10ක්” යන උණුසුම් ශීර්ෂපාඨය ඇතුලත් දැන්වීම් බෙදාහැරිමය. එමෙන්ම ස්වාධීන කාන්තාවන්ගේ සංසදය මඟින් වොෆින්ටන් D.C හිදී, ආධුනික පුහුණු පාඨමාලාද පවත්වනු ලබන අතර කාන්තා උපාධි අපේක්ෂිකාවන් හට වාර්ෂික රචනා තරඟයක් උදෙසාද අනුග්‍රහය දක්වනු ලබයි.
විශ්ව විද්‍යාලවල වර්ධනය වෙමින් පවතින දුසිරිත් වලට එරෙහිව සහ ඊව් එන්සල(ර්) විසින් ආරම්භ කරන ලද වැලන්ටයින් දින ව්‍යාපාරය වෙනුවෙන් IWF  "ටේක් බැක් ද ඩේට්" යන සරසවි වැඩසටහන ආරම්භ කරන ලද්දේ ආදරය හා ප්‍රේමය වෙනුවෙන් වූ දිනය  “ද වජයිනා මොනොලොග්” වැනි ක්‍රියාකාරකම් තුලින් අශීලාචාරකම් හා දුසිරිත් ප්‍රවර්ධනය කිරීම සඳහා යොදා ගත් රැඩිකල් ස්ත්‍රීවාදීන්ගෙන්, වැලන්ටයින් දිනය නැවතත් අත්පත්කරගැනීම සඳහාය." විශේෂයෙන් විවාදයට තුඩුදුන් ඓව්ට් හි "ටේක් බැක් ද ඩේට්" යන නාට්‍යය වෙනුවෙන් අදහස් දක්වම්න් කියා සිටියේ "නාට්‍යය මඟින් හොඳ කර්තව්‍යක් උදෙසා මුදල් ඉපැයූවද අධික ලිංගිකත්වය ඉස්මතු වූ මෙම නාටකය ස්ත්‍රීවාදී ව්‍යාපාරයන්හි ධනාත්මක දායකත්වය සහ කාන්තාවන් පහත හෙලීම යන කාරණා දෙකටම ප්‍රතිවිරෝධී ලෙස ක්‍රියාත්මක වූ බවය." මොවුන්ගේ වැඩසටහනින් වැලන්ටයින් දිනය වෙනු‍වෙන් දෙනු ලැබූ පණිවිඩය වූයේ: ද ගාඩියන් සඟරාවේ පලවු ලිපියක විවේචකයකු  දක්වා තිබූණේ එම වැඩසටහන "හුදෙක් ස්ත්‍රීත්වය පිළිබඳ යල් පැන ගිය මතයන්ගෙන් සමන්විත වූ නිරර්ථක උත්සහයක්" පමණක් බවය.
ආයුධ දැරීමේ හා ළග තබා ගැනීමේ අයිතිය
IWF මහජනතාවගේ ආයුධ දැරීමේ හා ළග තබා ගැනිමේ අයිතියට පක්ෂව කතා කරනු ලබයි. සංසදයේ පාරිවේණික අධ්‍යයනයන් පිළිබඳ ගවුල් සිල්බන් මධ්‍යස්ථානයේ අධ්‍යක්ෂවරයෙකු වන ඇලිසන් කාසික් "ටවුන්හෝල්.කොම්" යන වෙබ් අඩවියට ලිපියක් ලියමින් පවසා සිටියේ පුද්ගලයින්ට අවි ආයුධ දැරීමට හ‍ා ළඟ තබා ගැනීමට අයිතියක් ඇති බවට එක්සත් ජනපද ආණ්ඩුක්‍රම ව්‍යවස්ථාව දෙවන වරටත් සංශෝධනයක් කිරීමට හේතු වූ, අන්ටෝනීයන් ස්කැලියාගේ, කොළොම්බියා දිස්ත්‍රික්කයට එරෙහිව හෙලර් යන නඩුවෙහි විනිශ්චය ප්‍රශංසාවට ලක් කරමිනි. කාසික්, විස්තර කළ ආකාරයට, ඇය මෙම නඩුව පිළිබඳව උනන්දු වන්නේ හුදෙක් විනිශ්චකරු විසින් " ඇමෙරිකානු ජනතාව විසින් පිස්තෝලය වඩාත්ම ඵලදායි ආත්ම ආරක්ෂාව ගෙනදෙන ආයුධයක් ලෙස" පෙන්වා දුන්  බැවින්ය.වොෂිංටනයේ සියළුම පුරවැසියන් ඔවුන්ට හිමි වු මේ නව නිදහස අනිවාර්යෙයන්ම භුක්ති විදිය යුතුය.විශේෂයෙන්ම කාන්තාවන්ට තුවක්කුව පරම ආරක්ෂාව ගෙන දෙන්නකි." 2012 ජනවාරියේදී,  IWF හි  ජ්‍යෙෂ්ඨ සාමාජිකාවක වන ඇනා රිටිගර්ස්,  අනවසර  පිස්තෝල අවසරපත් දරන්නන්හට අන්තර් රාජ්‍යය පරස්පරතාවයක් ලැබෙන ෆෙඩරල් ව්‍යවස්ථාවන්ට රුකුලක් වන ලෙස තරයේ ප්‍රකාශ කර සිටියේ මෙම ගැටළුව විශේෂයෙන් වැදගත්වන්නේ  කාන්තාවන්ට  බවය.
"බොහොමයක් සිද්ධීන්වල කාන්තාවන්ට තමාට පහරදීමට පැමිණෙන පුද්ගලයින්ට එදිරිවීමට හෝ පලවා හැරිම‍ට කායික ශක්තියක් නොතිබිණ. ගමනාගමනයේදී විශේෂයෙන් සංචාරක කාන්තාන් සතු, තම වටපිටාව හා අපරාධ රටා පිළබඳ ඇති අවම දැනුම හේතුවෙන්, කාන්තාවන් දුර්වල කරන අස්පර්ශණීය සාධකවල ප්‍රබලතාවය ද වැඩි වේ. කාන්තාවන්ට තම ආත්ම ආරක්ෂාව සලසා ගතහැකි හොඳම ආක‍ාරය ද උදුරාගත් පසු, ඔවුන් වඩ වඩාත් අපරාධකරුවන් වෙත ඉලක්ක ගත වේ. "
ජාත්‍යන්තර වැඩසටහන්
ආරම්භයේ පටන්ම, IWF මගින් විවිධ සම්මේලන, මණ්ඩල හා අනෙකුත් වැඩසටහන්වලට අනුග්‍රහය දක්වමින්, තම අන්තර්ජාතික ප්‍රේක්ෂකයින් වෙත පණිවිඩයක් ලබාදීමට උත්සාහ දැරීය. එය මූලික වශයෙන්ම ඉරාකය, ඇෆ්ගනිස්ථානය වැනි රටවල්වල ක්‍රියාකාරකම් හා උත්සව පවත්වමින්, ප්‍රජාතන්ත්‍රවාදය  වෙනුවෙන් කාන්තා දායකත්වය ප්‍රවර්ධනය කිරීම අරමුණු කොට ගෙන තිබිණ.
2004 ඔක්තෝබර් මාසයේදී, ස්ත්‍රීවාදී බහුතර සංවිධානය එක්සත් ජනපද රාජ්‍ය කටයුතු පිළිබඳ දෙපාර්තමේන්තුව මගින් ඉරාකයේ කාන්තාවන්ට "නායකත්ව පුහුණුව, ප්‍රජාතන්ත්‍රවාදී ඉගැන්වීම, සන්ධාන ගොඩනැංවීමට සහායදීම " ආදිය සඳහා ප්‍රතිපාදන වෙන් කිරීමට එරෙහි වූ අතර, ඔවුන් පවස‍ා  සිටියේ IWF යනු එක්සත් ජනපද ‍ ෆෙඩරල ආණ්ඩුවට සම්බන්ධව, දේශපාලනික වංචාවන් කරමින් පවත්නා ඉතා කුඩා කණ්ඩායමක් පමණක් බවය" එමෙන්ම IWF මගින්  ඉරාකයේ විවිධ කර්තව්‍යයන් සිදු කරන්නේ ඇමෙරිකානු මුස්ලිම් සම්මේලනයත්, ප්‍රජාතන්ත්‍රවාදය ආරක්ෂා කර ගැනීමේ සංවිධානයත් සමඟ එක්ව "නව-කන්ස්වෙට්ව්" සංවිධානයක් උදෙසා යන්නය.
ආධාර ලැබීමේ ප්‍රභවයන්
IWF පවත්වා ගෙන යනු ලබන්නේ අනිකුත් ධානපති සංවිධ‍ාන වලින් ලැබෙන ආධාරමතය. මොවුන් විශාලවශයෙන් [කන්සවටිව්] ව්‍යාපාරය මගින් ලැබෙන අධාර මත යැපෙන බැවින් "සංනිවේදන විනිවිදභාවයේ  නුහුරු අත" ලෙසද හදුන්වනු ලබයි. මුදල් ලැබීමේ ප්‍රභවයන්ට "රිචඩ් මෙලන් ස්කයිෆේගේ, ස්කයිෆේ සංවිධාන 4ක්ද ඇතුළත් වේ. පහළින් දැක්වෙනුයේ සියළුම ආධාර ලැබෙන ප්‍රභවයන් සහ ප්‍රමාණයන්ය.
මණ්ඩල සාමාජිකයින්
''. මණ්ඩලය සමන්විත වන්නේ, අයෝජන අරමුදලේ විධායක නිලධාරියක වන හෙදර් හිගින්ස් සහ මේරී ආනෝල්ඩ්,කැරොල් ටී. ක්‍රෝෆෝල්ඩ්, ජෙනීෆර් ඇශ්වර්ත් ඩින්,රැන්ඩි පැරිස් කෙන්ඩ්‍රික්,ලෑරි කුඩ්ලෝ යන අයගෙන්ය. මෙම කාර්‍යය මණ්ඩලය විශ්‍රාමලත් අධ්‍යක්ෂකයින්ගේද ප්‍රශංසාවට ලක් විය. මොවුන් අතර එක්සත් ජනපදයේ දෙවන කාන්තාව වන ලින් වී. චෙනී, නව කන්ස්වෙටිව් රචකයෙකු වන මිඩ්ජ් ඩෙක්ටර්,කිම්බර්ලි ඕ. ඩෙනිස්,මර්කටස් මධ්‍යස්ථානයේ වෙන්ඩි ලී ග්‍රැම්, එලිසබෙත් ලූරී, වොෂින්ටන්හි "නැෂනල් රීවිව්"  කතුවරියක වන කේට් ඕ. බ්‍රයන්,සහ ලුවිස් වී. ඔලිවර් ද විය.
රාජසිංහ
රාජසිංහ යන්නෙන් පහත දෑ අදහස් විය හැක:
ප්‍රවර්ගය:වක්‍රෝත්තිහරණ පිටු
විශ්වයේ තාපමය අභාවය
විශ්වයේ තාපමය අභාවය යනු විශ්වයෙහි අත්‍යන්ත ඉරණම ලෙසින් යෝජනා කර ඇත්තක් වන අතර, එය ප්‍රකාර තාපගතික යෝජ්‍ය ශක්තිය නොමැති තත්වයකට විශ්වය හායනය වන අතර, එබැවින් ශක්තිය පරිභෝජනය කරන කිසිම ක්‍රියාවලියක්  (පරිගණනය සහ ජීවය ඇතුළුව) තවදුරටත් පවත්වාගෙන යෑමේ හැකියාවන් එයට නෙපවතියි. තාපමය අභාවය යන්නෙන් කිසිම නිරපේක්ෂ උෂ්ණත්වයක් අදහස් නොවේ; එහිදී සිදුවන්නේ උෂ්ණත්ව අන්තරයක් හෝ වෙනයම් ක්‍රියාවලියක් හෝ කාර්යය සිදු කිරීමට උපයෝජනය කල නොහැකි වීමයි.
දි ඇඩ්වෙන්චර් ඔෆ් දි ඇබේ ග්‍රේන්ජ්
"දි ඇඩ්වෙන්චර් ඔෆ් දි ඇබේ ග්‍රේන්ජ්" (සිංහල: ඇබේ ග්‍රේන්ජ් හි වික්‍රමය) ‍යනු සර් ආතර් කොනන් ඩොයිල්ගේ ෂර්ලොක් හෝම්ස් කෙටි කථා 56න් එකකි. මෙය ඇතුළු කථා 13ක් ද රිටර්න් ඔෆ් ෂර්ලොක් හෝම්ස් හි අන්තර්ගත ය.
හින්දු දේවාල
හින්දු ආගමේ දේවාල හින්දු දේවාල ලෙස හැඳින්වේ.
ආශ්‍රිත ලිපි
ප්‍රවර්ගය:හින්දු දේවාල
ශ්‍රී ධර්මාලෝක විද්‍යාලය
6.92222°N, 79.87472°W
ආදර්ශ පාඨය
ධර්මාලෝක ආදර්ශ පාඨය වනුයේ "ආලෝකෝ උදපාදි "යන්නයි
පෝට රිකානු නිදහස් පක්ෂය
thumbnail|310px|දකුණ|PIP
පෝට රිකානු නිදහස් පක්ෂය (පී.අයි.පී) (ඉංග්‍රීසි: Puerto Rican Independence Party - PIP) යනු ඇමරිකා එක්සත් ජනපදයෙන් ස්වධීන වූ ‍පෝට රිකානු රාජ්‍යයක් උදෙසා අරගලයක යෙදී සිටින පෝටෝ රිකානු දේශපාලන පක්ෂයකි. එය පෝට රිකාවේ ක්‍රියාත්ම වන ප්‍රධාන දේශපාලන පක්ෂ තුනෙන් එක් පක්ෂයක් වන අතර ලියාපදිචි වී සිටින සියලු පක්ෂ අතර දෙවැනි පැරණිතම පක්ෂය ද වේ. 1946 ඔක්තෝබර් 20 වැනි දා ගිල්බර්ටෝ කොන්සෙප්සියන් ඩී ග්‍රාසියා විසින් පෝට රිකානු නිදහස් පක්ෂය ආරම්භ කරන ලදී.
දි ඇඩ්වෙන්චර් ඔෆ් ද සකන්ඩ් ස්ටේන්
"දි ඇඩ්වෙන්චර් ඔෆ් ද සකන්ඩ් ස්ටේන්" (සිංහල: දෙවන පැල්ලමේ වික්‍රමය) ‍යනු සර් ආතර් කොනන් ඩොයිල් විසින් රචිත ෂර්ලොක් හෝම්ස් කෙටි කථා 56 අතරින් එකකි. එය ද රිටර්න් ඔෆ් ෂර්ලොක් හෝම්ස් හි අන්තර්ගත කථා 13 අතරින් එකක් ද වේ. මෙය වොට්සන් විසින් වාර්තා නොකළේ යැයි සඳහන් පරීක්ෂණවලින් රචනා වී ඇති එකම කථාව ද වේ.
ඩොයිල් සිය ප්‍රියතම හෝම්ස් කථා දොළහ අතර "දි ඇඩ්වෙන්චර් ඔෆ් ද සකන්ඩ් ස්ටේන්" අටවන ස්ථානයෙහි දක්වා ඇත.
12
12 වසර (XII) යනු ජූලියානු දින දසුන ප්‍රකාර,  සිකුරාදා දිනයකින් ඇරඹෙන අධික අවුරුද්දක් (බැඳිය විසින් මුළු දින දසුන දක්වනු ඇත) විය. එකල, එය හැඳින්වුනේ, සීසර්ගේ සහ  කපිටෝගේ රාජ්‍යතාන්ත්‍රික  ධූර වර්ෂය (හෝ, එතරම් ප්‍රචලිත නොවන අයුරින්,  අබ් ඌර්බෙ කෝන්ඩිටා 765 වසර  ) ලෙසිනි. මෙම වසර සඳහා 12 යන නාමය භාවිත වීම ඇරඹුනේ මුල් මධ්‍යතන යුගයේදී, වසර නම් කිරීම සඳහා යුරෝපයේ ප්‍රචලිත භාවයට පත් ක්‍රමය ලෙසින් ක්‍රිස්තු වර්ෂ දින දසුන් යුගය ඇරඹීම හා සමගය. ප්‍රවර්ගය:ග්‍රෙගරි දිනදසුනේ අවුරුදු
2006 දකුණු ආසියානු ක්‍රීඩා උළෙල
2006 දකුණු ආසියානු ක්‍රීඩා උළෙල (10 වන දකුණු ආසියානු ක්‍රීඩා උළෙල) එම වසරේ අගෝස්තු 18 වන දින සිට අගෝස්තු 28 දින දක්වා, ශ්‍රී ලංකාවේ, කොළඹ නගරයේ සුගතදාස ක්‍රීඩාංගනය හීදී පැවැත්විණි. තරග ඉසව් 20 ක් නියෝජනය කිරීම සඳහා රටවල් 8 ක, 1500 කට වඩා වැඩි ක්‍රීඩක ක්‍රීඩිකාවන් පිරිසක් ඊට සහභාගී වූහ.
මේ සමයේදී ශ්‍රී ලංකාවේ සිවිල් යුධ ගැටුම් පැවති බැවින්, ක්‍රීඩා උළෙලට දැඩි ආරක්ෂාවක් ලබා දී තුබුණි. ක්‍රීඩා උළෙල 2005 වසරේදී පැවැත්වීමට මීට පෙර සැලසුම් කොට තිබුනත්, 2004 වර්ෂයේදී ශ්‍රී ලංකාවට බලපෑ සුනාමි ව්‍යසනය හේතුවෙන් තරගාවලිය 2006 වසරට කල් දැමුණි.
මංගල සංකේතය
පොර පොල් සහ වලි කුකුලා, 10 වන දකුණු ආසියානු ක්‍රීඩා උළෙලේ නිල ලාංඡනය හා මංගල සංකේතය විය.
ක්‍රීඩා ඉසව්
2006 දකුණු ආසියානු ක්‍රීඩා උළෙල තුල තරග ඉසව් 20 ක් පැවැත්විණි.
සහභාගී වූ රටවල්
වරහන් තුල දක්වා තිබෙන්නේ එක් එක් රට වලින් තරඟයට සහභාගී වූ ක්‍රීඩක සංඛ්‍යාවයි.
පදක්කම් සටහන
සත්කාරක රාජ්‍යය වගුවේ නිල් පැහැයෙන් දක්වා තිබෙයි.
ජේසුස් වහන්සේ
ජේසු, Ἰησοῦς, බොහෝ විට יֵשׁוּעַ. (c. 4 ක්‍රි.පූ – ක්‍රි.ව. 30 හෝ 33), නාසරෙත්හි යේසුස් හෝ ජේසුස් ක්‍රිස්තුස් (වෙනත් නම් සහ මාතෘකා අතර) ලෙසද හඳුන්වනු ලබන්නේ පළමු සියවසේ යුදෙව් දේශකයෙකු සහ ආගමික නායකයෙකි. ඔහු ලොව විශාලතම ආගම වන ක්‍රිස්තියානි ධර්මයේ කේන්ද්‍රීය චරිතයයි. බොහෝ කිතුනුවන් විශ්වාස කරන්නේ ඔහු දෙවියන්ගේ පුත්‍රයා සහ හෙබ්‍රෙව් බයිබලයේ අනාවැකි පළ කර ඇති මෙසියස් (ක්‍රිස්තුස්) බවයි.
ඉතිහාසික මතයන් ගොඩ නැංවිම
ඉතිහාසඥයෝ ශුභාරංචි විශ්ලේෂණය කිරීමෙන්, ඉතිහාසය තුළ මිනිසා හා ඔහු වටා ගෙතුණු කතාවන්ගෙන්,බොහෝ තොරතුරු සංජානනය කරගත්හ. ශුභාරංචිය විසින් ඓතිහාසික සිදුවීම් සම්බන්ධව දුන් අදහස් සහ ඊට අදාළව ශුභාරංචිය ලියු කාල පරිච්ඡේද හා ස්ථාන සැසඳුහ. ඔවුන් ජේසුස් වහන්සේ කුරුසයේ ඇණ ගසා මැරීම වැනි ඓතිහාසික ප්‍රශ්නවලට පිළිතුරු දීමට උත්සාහ දරන්නේය.
මාක්ගේ ශුභාරංචිය, ටයිටස්ගේ මුලිකත්වය ඇතිව රෝමවරුන් ජු‍දා දේව මාලිගය විනාශ කළ කාල පරිච්ඡේදයේ දී ලියු බවට බොහෝ වියතුන් පිළිගන්නා කරුණකි. ඒ සමඟම වෙනත් ශුභාරංචි වසර 70-100 ක් අතර කාලයේ ලියු බවට ද පිළිගෙන ඇත. ජේසුස් වහන්සේ පිළිබඳව ඉතිහාස ආකල්ප, බයිබලයේ ශුභාරංචිය මත යැපේ. ඊශ්‍රායලයේ සමකාලීන දේශපාලනික, සංස්කෘතික හා ආගමික අදහස් (ගලීලය හා  ජුදෙව් අතර වෙනස්කම්, පර්සිවරුන්, සදිසිවරුන්, එසිනවරුන්, ජවලිතයන් යන විවිධ ගුරුකුල හා රෝමානු රැකියා සම්බන්ධව යුදෙව්වන් අතර හැල හැප්පීම්) සැලකිල්ලට ගනිමින් බො‍හෝ වියතුන් එමඟින් ජේසුස් වහන්ගේ ජීවිතය ප්‍රතිසංවිධානය කරන ලදි.
පීටර් කර්බිගේ “හිස්ටොරිකල් ජිසස් තියරීස්” යන ග්‍රන්ථයෙන් නුතන ලේඛකයෝ මෙහි අසන ප්‍රශ්න වලට දුන් විරුද්ධ අදහස් පිළිබඳව විමසා බැලිය හැක. මෙහි දැක් වු අදහස් වියතුන්ගේ පොදු එකඟතාවය මත පල කළ අදහස් බවට පිළිනොගනි.
thumb|right|ජේසුස් වහන්සේ සහ මේරී තුමිය ක්‍රිස්තොෂොවාහි කළු මැඩෝනා
පෙළපත සහ පවුල
කිතුනු දහම පිළිබඳ ලියවුණු පොත් සතරින් මැතිව් සහ ලුක් පමණක් ජේසුස් වහන්සේගේ පෙළපත පිළිබඳ විස්තර සපයයි. මෙම කිතුනු දහම පිළිබඳ ලියවුණු පොත් දෙකෙහි බොහෝ දුරට වෙනස් සහ වෙනස් වූ මත මෙම ප්‍රභේදනයන් විස්තර කිරීමට යෝජනා කර තිබේ. කෙසේ වුවත් මෙම විස්තර කිරීම් දෙකෙහිම මෙම විස්තර කිරීම් දෙකෙහිම ඩේවිඩ් රජුගේ මුල කාලය දක්වා සහඑතැන් සිට ඒබ්‍රහම් රජු දක්වා විස්තර කර තිබේ. මෙම ලැයිස්තුවේ ඩේවිඩ් සහ එබ්‍රහම් අතර සර්වසම වන අතර ඩේව්ඩ් සහ ජෝශප් අතර වෙනස්කම් ඇත.මැතිව් සොලමන් (Soloman) ගෙන්පටන්ගෙන ජුදා (Judah) රජුන් හරහා අවසාන රජුවන ජේකොනියා (Jeconiah) දක්වා ඉදිරියට ගෙන යයි. ජෙකොනියාට පසු රජවරුන්ගේ පරම්පරාව බෙබිලෝන් ජුදා යටත් කළ පසු (Babylon Conqueend Judah) අවසන් විය. මෙලෙස, මැතිව්, ජේසුස් වහන්සේ යනු ඊශ්‍රායලයේ සිංහාසනයේ නිත්‍යානුකූල උරුමක්කාරයා ලෙස පෙන්වා දෙයි. ලුක් ගේ පෙළපත මැතිව්ගේ විස්තර කිරීම්වලට වඩා දිගු වේ. එය ඇඩම් (Adam) දක්වා විහිදෙන අතර එමගින් ඩේව්ඩ් සහ ජේසුස් වහන්සේ අතර විශාල නම් ප්‍රමාණයක් සපයයි.
මේරිගේ ස්වාමියා වන ජෝශප්, ජේසුස්ගේ කුඩා කාලයේ විස්තර කිරීම්වල දිස් වේ. කෙසේ වුවත් ජේසුස් වහන්සේගේ දේව ගැති ධූරය කාලයේදී ජෝශප් ගැන කිසිදු සඳහනක් නැත.
උරුමය
thumb|පියේනා, මයිකල් ඇන්ජෙලෝ, 16 වන සියවස ජේසුස් වහන්සේගේ මව මේරි ඇගේ මිය ගිය පුත්‍ර‍යාගේ දේහය දරා සිටියි.
බයිබලයේ බොහෝ ක්‍රිස්තියානි අර්ථ දැක්වීම්වලට අනුව ජේසුස් වහන්සේගේ ඉගැන්වීම්වල තේමාව වූයේ පශ්චාත්තාපය කොන්දේසි රහිත ආදරය පවුවලට සමාව දීම, කරුණාවසහ දෙවියන්ගේ රාජධානියට පැමිණීමයි. කුඩා යුදෙව් නිකායන් වශයනේ ආරම්භ වීමත් සමඟ ජේසුස් වහන්සේගේ මරණයන් දශකයන් කිහිපයකට පසු එය යුදෙව් ආගමෙන් ප්‍රභේදය වූ ආගමක් වශයෙන් දියුණුවට පත් විය. කිතු දහම නිසෙන් කිතු දහම ලෙස හඳුන්වන සංස්කරණයක් යටතේ රෝමානු අධිරාජ්‍ය පුරාවට ව්‍යාප්ත විය. 1වන නියෝඩොසියස් යටතේ ස්ථිර ආගමක් බවට පත් විය. ශතවර්ෂ මුළුල්ලේ, බොහෝ යුරෝපීය රටවල ද පසුව ලෝකය පුරා ද ප්‍රචලිත විය.
ජේසුස් වහන්සේ චිත්‍රයට නගමින් සිතුවම් කරමින්, කැටයම් කරමින් සිනමා පටවල සහ වේදිකාවේ විවිධ වූ ක්‍රමයන්ට එනම් ගැඹුරු සහ හාස්‍යමය යන දෙආකාරය‍මෙන්ම නිරූපණය කරමින් ඇත්තේය. ජේසු තුමන්ගේ රූපය ප්‍රකටව චිත්‍ර කලාවේ සහ සාහිත්‍යයේ විදහා දක්වයි. ඩා වින්සි කොඩ් වැනි ප්‍රසිද්ධ නවකථාවන් ද ජේසු තුමන් පිළිබඳ විවිධ වූ අදහස් නිරූපණය කර තිබේ. ද පැෂන් ඔෆ් ද ක්‍රියිස්ට් වැනි සිනමා කෘතීන්හි ද ඔහුගේ ජීවිතය, මරණය සහ උට්ඨානය නිරූපනය කර තිබේ. ජේසුස් වහන්සේට වෙනුවෙන් ඇති බොහෝ කියමන් බටහිර ශිෂ්ටාචාර සංස්කෘතියෙහි කොටසක් බවට පත් වී තිබේ. ජේසුස් වහන්සේ වෙනුවෙන් ඇති බොහෝ කියමන් බටහිර ශිෂ්ටාඨාර සංස්කෘතියෙහි කොටසක් බවට පත්වී තිබේ. ජේසුස් වහන්සේගේ පූ‍ජනීය කෞතුක වස්තු අපේක්ෂා කරන බොහෝ අයිතමක් ඇත. එයින් වඩාත්ම ප්‍රසිද්ධියක් උසුලනුයේ ටියුරින් හි මිනී වැස්ම සහ ඕමිඉඩොහි ය.
දෙවියන් පිළිබඳ වු අනෙකුත් උරුම්යන් හි දැක්ම වූයේ දෙවියන් වඩාත් ආදරබර දෙමාපිය, කරුණාවන්ත සහ සමාව දිය හැකි නැවත උට්ඨානය පිළිබඳ වූ විශ්වාසයන් වර්ධනය වීමයි. ඔහුගේ ඉගැන්වීම්, පොදුවේ පහත් පුද්ගලයන් ලෙස සැලකූ පුද්ගලයන්ගේ වටිනාකම වර්ධනය කෙරුණි. කාන්තාවන්, දුප්පතුන්, වාර්ගික පිටස්තරයන්, ළමයින්, ගණිකාවන්, රෝගීන්, හිරකාරයන් ඒ අතර වෙති. අවුරුදු දහස් ගණනක් යනතුරු ජේසුස් වහන්සේ සහ ඔහුගේ පණිවිඩය බොහෝ මිනිසුන් අර්ථ දක්වමින්, පැහැදිලි කරමින් හා තේරුම් ගනිමින් ඇත. ටාර්සස්හි පොල්, පල්ලියේ පූජකවරුන් ඔගස්ටස් ඔෆ් හිපෝ, මාටින් ලූතර් සහ මෑතක දී සී.එස්. ලුවිස් සහ II පොප් ජොන් පොල් විසින් ජේසුස් වහන්සේ පිළිබඳ සැලකිය යුතු ආකාරයෙන් පැහැදිලි කළේය. තෝමස් ජෙෂසන් ජේසුස් වහන්සේගේ ඉගැන්වීම් “මිනිසාට සදාකල්හිම පිලිගැන්වූ වඩාත්ම උත්කෘෂ්ට සහ ත්‍යාගශීලී සදාචාරයන්හි සංකේතයක් ලෙස විශ්වාස කළේය. සමහර යුදෙව්වන්ට විනාශ වූ ක්‍රිස්තියානි කණ්ඩායම් පිබිදීමත් සමඟ ඔවුන් යුදෙව්වන් සමඟ සැලකිය හැකි දුරකට මිතුරුවන්නට හා අන්තර් සමය සංවාදය සහ අනන්‍ය ගෞරවය දැක්වීම දියුණු කළත්, ජේසුස්ගේ උරුමය ක්‍රිස්තියානි යුදෙව් විරෝධී ඉතිහාසයක් ‍වේ. අනෙක් අයට කිතු දහම බොහෝ විට යුරෝපීය යටත් විජිතකරණයත් සමඟ සම්බන්ධ වීමකි. සමහර පුද්ගලයන් විවාද කරනුයේ බරිතොලෝමේ ද ලස් කසස් ගේ ස්පාඤ්ඤයේ නව ලෝක අධිරාජ්‍යයේ දේශීය වාසය කරන්නන්ගේ ආරක්ෂාව හරහා ‍ජේසුස් වහන්සේගේ උරුමයන්ගෙන් එකක්, විශ්ව මිනිස් අයිතිවාසිකම්වල මතයක් ලෙසයි.
අඩවියෙන් බැහැර පිටු
ප්‍රවර්ගය:ජේසුස් වහන්සේ
විෂ්ණුවර්ධන
Vishnuvardhana (r. 1108–1152 CE) was a king of the Hoysala Empire in what is today the modern state of Karnataka, India. He ascended the Hoysala throne after the death of his elder brother Veera Ballala I in c.1108. Originally a follower of Jainism and known as Bitti Deva, he came under the influence of the Hindu philosopher Ramanujacharya, converted to Hindu Vaishnavism and took the name "Vishnuvardhana". Vishnuvardhana took the first steps in creating an independent Hoysala Empire in South India through a series of battles against his overlord, the Western Chalukya King Vikramaditya VI, and the Chola Empire to the south. He recovered parts of Gangavadi province (modern southern Karnataka) from the hegemony of the Cholas in the battle of Talakad, and parts of Nolambavdi. According to historian Coelho, the Hoysalas gained the dignity of a kingdom due to the efforts of Vishnuvardhana, whose rule was packed with "glorious" military campaigns. According to historians Sen, Chopra et al., and Sastri, Vishnuvardhana was a "great soldier" and an "ambitious monarch".
Hoysala literature in the Kannada language began to proliferate under the patronage of Vishnuvardhana. The mathematician Rajaditya wrote Vyavaharaganita and Lilavati on mathematics. According to the historian E.P. Rice, the epic poet Nagachandra was under Vishnuvardhana's patronage when he wrote the earliest extant Ramayana (a Jain version) in the Kannada language called Ramachandra charita purana, and an epic on the nineteenth Jain Tirthankar titled Mallinathapurana.
Sources
ප්‍රවර්ගය:1152 මරණ
කෝවිල්
ද්‍රවිඩ ගෘහ නිර්මාණ සම්ප්‍රදායානුකූලව ඉදිකල හින්දු දේවාල කෝවිල් නම්වේ.
නිරුක්තිය
කෝවිල් යනු මෙළ භාෂාවේ கொயில் යන වදනින් බිඳී ආවකි.கொ යනු දෙවියන් හඟවන වදනක් වන අතර யில் යනු නිවස වාසස්ථානය යන අරුත ගෙන දෙයි.ඒ අනුව கொயில் යනු දෙවියන්ගේ වාසස්ථානය යන අරුත ගෙනදෙයි.දෙමළ භාෂාවේ එන கொயில் යන වදනට සමාන අරුත් දෙන වචන ලෙස ආලයම් දේවස්ථානම් වැනි වචන දැක්විය හැක.ඒ අනුව දෙමළ භාෂාවෙන් සිංහල බසට තත්භව වූ වචනයක් ලෙස කෝවිල් යන වචනය දැක්විය හැක.
කෝවිලක ප්‍රධාන අංග
සෑම කෝවිලකක්ම එකම අකෘතියකට අනුව නිර්මාණයවී ඇතිබව දක්නට ලැබේ.කෙසේ වෙතත් විවිධ ලෝවිල් අතර සුළු වශයෙන් දැකියහැකි වෙනස්කම්ද දක්නට ලැබේ.
කෝපුරම්
කෝපුරම් (கொபுரம்) යනුවෙන් හදුන්වනු ලබන්නේ කෝවිලක දත්නට ලැබෙන ප්‍රධානතම අංගයකි.මෙය කෝවිලේ ඇති උසම නිර්මානයයි.මෙම කොපුරම් විවිධ කැටයම්වලින් අලංකාර කර ඇත.දුර සිට කෝවිල දෙස බලන පුද්ගලයෙකුට මුලින්ම දක්නට ලැබෙන්නේ කෝබුරම්ය.එබැවින් කොවිලට යාමන නොහැකි බැතිමතෙකුට උවද කොපුරම් දෙස බලා වන්දනාමාන කර හැකිය.කොවිලක ප්‍රධාන දොරටුවට ඉහලින් කෝපුරම් පිහිටා ඇත.සමාන්‍යයෙන් කොපුරම් නැගෙනහිර දිසාවට මුහුණලා පිහිටුවනු ලබයි.කොවිලට පැමිනෙන බැතිමතුන් මුලින්ම කොබුරම් දෙසබලා නමස්කාර කිරීම සිදුකරයි.
පිරකාරංගල්
ප්‍රවර්ගය:කෝවිල්
සුදු වාමන තරු
අපගේ සූර්යයාගේ ස්කන්ධයට ඉතා ආසන්න තරු විනාශ වී යාමේ දී අවසානයේදී ඉතිරිවන්නේ සුදු වාමන තරු වේ. තරු වල ඇති පරමාණු සංකෝචනයකට ලක් වී අරය කුඩා වී හැකිලෙයි. අපගේ හිරු සුදු වාමනයක් බවට පත් වූ විට එහි අරය තරමට කුඩා වේ. දීප්තිය අඩු වේ. උෂ්ණත්වය ඉහල යයි. ඝනත්වය අධික වේ. අවසානයේ එහි දීප්තිය නැති වී ගොස් සුදු වාමන තරුව නොපෙනී යයි. එවිට එම සුදු වාමන තරුව කලු වාමන තරුවක් බවට පත්වී ඇතයි කියනු ලැබේ.